18/11/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Expediente número IN407A 166/2009

Resolución do 19 de outubro de 2009, do Departamento Territorial da Consellería de Economía e Industria de A Coruña, de autorización administrativa, aprobación do proxecto de execución e declaración de utilidade pública, en concreto, da instalación eléctrica no Concello de Arzúa (N.° Expte. IN407A 166/2009). Visto o expediente para outorgamento de autorización administrativa, aprobación do proxecto de execución e declaración de utilidade pública, en concreto, das instalacíóns que a continuación se detallan: Solicitante: Unión-Fenosa-Distribución, S. A. Enderezo social: Avda. de Arteixo, 171- A Coruña. Denominación: L. M. T., C. T., R. B. T., Igrexa-Vilantime. Situación: Arzúa. Características técnicas: Liña eléctrica de media tensión aérea, a 15/20 kV, de 647 m de Ionxitude, en condutor LA-56, coa orixe na L. M. T. existente de Melide, entre as derivacións a C. T. Villantime e Filgueira e final no C. T. Villantine de 50 kVA, e rede de baixa tensión en condutor XZ1 e RZ, de 1.034 m de lonxitude. Concello de Arzúa. Resultan os seguintes feitos: Primeiro. –A petición someteuse a información pública por acordo do 22 de maio de 2009, do Departamento Territorial, publicada no DOG do 24 de xuño de 2009, no BOP de A Coruña do 17 de xuño de 2009 e no xornal El Correo Gallego de 11 de xuño de 2008, en aplicación do Real Decreto 1955/2000, do 1 de decembro, polo que se aproba o regulamento de aplicación da Lei 54/1997, do 27 de novembro, do sector eléctrico. Ase mesmo practicouse notificación individual ós afectados. Segundo. –Dentro do prazo establecido foron presentadas alegacións por: Dona Maria Nilsa Choulli Biset, propietaria do predio n.° 3, manifesta que a instalación desta liña non é necesaria, porque existe xa unha liña que da servizo á zona e que se podería reforzar. De considerarse imprescindible debería de modificarse o trazado previsto, de tal forma que a servidume de voo se ciña ao camiño sen afectar ao voo de novos predios. Dona Josefina Orois Couso, propietaria do predio n.° 4, solicita modificación do trazado proxectado, porque a traza rompe pola mitade o seu predio, o que se podería evitar si se levara o tendido pola parte superior do predio, moito máis cerca do camiño. O poste debería estar situado nun lateral, o máis cerca posible do limite do predio colindante. Destas alegación se Ile deu traslado á empresa solicitante, manifestando Unión Fenosa Distribución, S. A., o seguinte: Predio n.° 3, manifesta que a finalidade deste proxecto é mellorar a calidade e a seguridade do subministro eléctrico na zona do lugar de A Igrexa, na parroquia de Vilantime, debido ao aumento de demanda producido, que non se pode garantir reformando a liña de baixa tensión existente. En canto á modificación solicitada, esta variación non reduciría a afección de solo motivada pola servidume de paso, xa que a liña eléctrica deberá de gardar unha separación regulamentaria das vías públicas cando discorre en paralelo con elas. Esta variación, aumentaría as afeccións nos predios identificados no expediente cós números: 1, 2, 3 e 6. Predio n.° 4, manifesta que a modificación do trazado solicitado, non reduciría a afección de solo motivada pola servidume de paso, xa que a liña deberá de gardar unha separación regulamentaria das vías públicas cando discorre en paralelo con elas. Ademais aumentaría as afeccións nos predios identificados no expediente cos números 1, 2, 3 e 6. neste proxecto existen acordos amigables con nove dos doce propietarios afectados (entre eles os titulares dos predios n.° 1, 2 e 6). En canto ao apoio, segundo pódese ver no plano de planta e perfil lonxitudinal, instalase no lindeiro entre predios n.° 4 e o predio n.° 3, có fin de minimizar o prexuízo ocasionado. FUNDAMENTOS DE DEREITO Primeiro. –O Departamento Territorial da Consellería de Economía e Industria de A Coruña é competente para resolver este expediente con fundamento no Estatuto de Autonomía de Galicia, no Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma galega en materia de industria, enerxía e minas, e no exercicio das competencias atribuídas polo Real Decreto 1955/2000 e polo Decreto 36/2001, do 25 de xaneiro (DOG do 16-2-2001). Segundo. –No expediente cumpríronse os trámites que sinala o artigo 53 da citada Lei 54/1997, e os regulamentos ordenados no título VII do Real decreto 1955/2000, do 1 de decembro, que regula o procedemento de autorización de instalacións de enerxía eléctrica. De acordo co que antecede e no exercicio das competencias atribuídas RESOLVE: Autorizar, aproba-lo proxecto de execución e declarar de utilidade publica, en concreto, das devanditas instalacións, nas que as características axustaranse en tódalas súas partes ás que figuran no proxecto, e ás condicións técnicas e de seguridade establecidas nos regulamentos de aplicación. Esta autorización outorgase sen prexuízo das concesións e autorizacións que sexan necesarias, de acordo con outras disposicións que resulten aplicables, e en especial as relativas á ordenación do territorio e ao medio ambiente. As instalacións executaranse nun prazo non superior a un ano, contados a partir da data desta resolución. A declaración de utilidade pública leva implícita a necesidade de ocupación dos bens ou de adquisición dos dereitos afectados e implica a urxente ocupación ós efectos do artigo 52 da Lei de Expropiación. Contra a presente resolución poderase interpoñer recurso de alzada ante o Excmo. Sr. conselleiro de Economía e Industria no prazo de un mes, contado a partir do día seguinte ó da notificación desta resolución; tamén poderá interpoñer calquera outro recurso que estime pertinente o seu dereito. A Coruña, 19 de outubro de 2009. Gustavo Salvador Ellahi Faris Territorial da Coruña